Pirano 1927. Edvi Illés Ödön rajza. Edvi Illés Ödön  (Tolmács 1877. március 23  – Budapest 1946. június 5)  Magyar festő. Budapesten és Párizsban tanult. 1901 –től rendszeresen szerepelt budapesti és vidéki kiállításokon. Több műve található a Magyar Nemzeti Galéria és az Esztergomi Múzeum gyűjteményében. Attila halála. Szignó: Edvi Illés Ödön. Megjelent Creative Commons alatt a Metapolisz DVD sorozatban a szignóval és címével együtt. Ő festette  Konkoly Thege Miklós mellképét és tőle származik az ógyallai csillagvizsgálót ábrázoló  festmény is. A Meteorológiai Intézet tisztviselőjeként kezdte pályafutását. Az Edvi Illés-család számos jó képességű festőművészt mutathat fel. Edvi Illés Ödön, aki a család festőtagjainak legifjabb nemzedékéhez tartozott, 1877. március 23-án látta meg a napvilágot a Nógrád megyei Tolmácson. Középiskoláit elvégezve a budapesti Magyar királyi Tudományegyetem matematika—fizika szakos hallgatója lett, 19 esztendős korában pedig az Országos Meteorológiai és Földmágnességi Intézet tisztviselőinek sorába lépett. 1896-tól tiszteletbeli (fizetés nélküli), 1899. március 1-jétől öt hónapig fizetett kalkulátorként dolgozott az Intézetnél. Néhány szépen megírt cikke az akkor induló Az Időjárás című folyóiratban jelent meg, sőt a Hol van a 0 fokú izoterma című tanulmánya (Az Időjárás, 3. évf. 1899, 42—48. p.) német nyelven a híres Meteorologische Zeitschriftben is helyet kapott. Másik cikke, a teodolit alkalmazása nélkül végezhető felhőmagasság-mérésről (Az Időjárás, 2. évf. 1898, 84—87. p.) ma is érdekes lehet a légköri jelenségekkel foglalkozó amatőrök számára.  Huszonkét éves korában azonban váratlanul hátat fordított a meteorológiának. Münchenben, Párizsban lett festőművész növendék. Hazatérve hamarosan ismert művésszé vált. Több kiállításon vett részt, a Téli táj (Havas táj) című képét a Szépművészeti Múzeum vásárolta meg. Az első világháború után is elismert festő volt. Főként tájképeket festett, alkotásait a lágy, összemosódó pasztell színek jellemzik.  A Meteorológiai Intézet megrendelésére elkészítette az első igazgató, Schenzl Guidó Konkoly Thege Miklós, majd a következő igazgatók: Steiner Lajos, Róna Zsigmond, Fraunhoffer Lajos és Réthly Antal portréit. Ezek a képek az Intézet tanácstermét díszítették. Sajnos az első két kép súlyosan megsérült, a harmadik megsemmisült a második világháború során. Egy festménye, amely az ógyallai Konkoly-csillagvizsgálót ábrázolja, körülbelül 1897 körül. A kép érdekessége, hogy olyan nézetből örökíti meg a csillagdát, amelyet fényképek nem mutatnak be.  Edvi Illés Ödön nem sokkal élte túl Budapest ostromát. 1946. június 5-án hunyt el. Egykori kollégája, dr. Réthly Antal, a Meteorológiai és Földmágnességi Intézet igazgatója szép méltatásban búcsúzott a meteorológusból lett festőművésztől (Az Időjárás, 1946. 9—12. 102. p.). Edvi Illés Ádám, a pesti ügyvéd 1860-ban egy úrilakot építtetett a tolmácsi birtokán, melyet később fia, Ödön vett át. Unokája, kit szintén az Ödön névre kereszteltek, meteorológus és festőművész lett. 
<p>Az idősebb Edvi Illés Ödön birtokáról pontos leírásunk van. Az összterülete 612 katasztrális hold, melyből kert és beltelek 8.5, szántó 391, kaszáló 19, legelő 30, erdő 154, szőlő 2.5, adó alá nem eső terület 7 k. hold volt. Gazdasági és üzemrendszer 6-os vetőforgóban működött. 
</p><p>Forrás:   <a rel="nofollow" class="external free" href="http://www.kieselbach.hu/muvesz/edvi-illes-odon_8085">http://www.kieselbach.hu/muvesz/edvi-illes-odon_8085</a>, Meteor 22 (1992) 1, 43—44. p. A Meteor a Magyar Csillagászati Egyesület folyóirata, <a rel="nofollow" class="external free" href="http://members.iif.hu/visontay/ponticulus/rovatok/hidverok/bartha-edvi-illes.html">http://members.iif.hu/visontay/ponticulus/rovatok/hidverok/bartha-edvi-illes.html</a>, <a rel="nofollow" class="external free" href="http://www.tolmacs.hu/lap01-1.htm">http://www.tolmacs.hu/lap01-1.htm</a>
</p>
Címke: Edvi Illés Ödön Budapest Attila halála Schenzl Guidó Konkoly Thege Miklós Steiner Lajos Róna Zsigmond Fraunhoffer Lajos Réthly Antal
Edvi Illés Ödön (1877-1946)
saját tulajdon